
Comisia pentru buget,

finanţe şi bănci

Bucureşti,   05.02.2003 

Nr. 608

AVIZ

asupra propunerii legislative privind declararea oraşului Moreni ca municipiu

Cu adresa nr. 476 din 12 decembrie 2002, Biroul Permanent, conform art. 86 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind declararea oraşului Moreni ca municipiu.

In urma examinării, în şedinţa din data de 05.02.2003, Comisia, cu unanimitate de voturi, a hotărât respingerea din următoarele considerente: 

Potrivit art. 3 alin. (1) din Legea nr. 351/2001 privind aprobarea Planului de amenajare a teritoriului naţional, orice propunere legislativă privind trecerea unor localităţi de la un rang la altul trebuie însoţită de procesul verbal în care este consemnat rezultatul referendumului local, cerinţă neîndeplinită în acest caz.

De asemenea, nu sunt îndeplinite condiţiile referitoare la numărul de locuri în hoteluri, doar 78 în loc de 100, la numărul de străzi cu conducte de canalizare, doar 40% din lungimea totală a străzilor în loc de 60%.
PREŞEDINTE,

Prof. dr. Florin Georgescu
SECRETAR,

Dr. Daniel Ionescu

